Ministerstvo pôdohospodárstva a rozvoja vidieka Slovenskej republiky

ako Riadiaci orgán

pre Integrovaný regionálny operačný program

vyhlasuje

**výzvu č.2/2017/PO2 na výber odborných hodnotiteľov**

**žiadostí o nenávratný finančný príspevok (NFP)**

|  |  |
| --- | --- |
| **Prioritná os** |  **2 Ľahší prístup k efektívnym a kvalitnejším verejným službám** |
| **Špecifický cieľ** | 2.1.1 Podporiť prechod poskytovania sociálnych služieb a zabezpečenia výkonu opatrení sociálnoprávnej ochrany detí a sociálnej kurately (ďalej len „SPODaSK”) v zariadení z inštitucionálnej formy na komunitnú a podporiť rozvoj služieb starostlivosti o dieťa do troch rokov veku na komunitnej úrovni. |

|  |  |
| --- | --- |
| **Dátum vyhlásenia výzvy:** | 19.07. 2017 |
| **Dátum uzavretia výzvy:** | otvorená |
| **1. vyhodnocovací termín:** | 26.07. 2017 |
| **2. vyhodnocovací termín:** | 09.08. 2017 |
| **Ďalšie vyhodnocovacie termíny:** | K poslednému dňu každého nasledujúceho kalendárneho mesiaca do ukončenia výzvy. |

**I. Základné informácie**

Riadiaci orgán pre Integrovaný regionálny operačný program (ďalej „RO pre IROP“) vyhlasuje túto výzvu na výber odborných hodnotiteľov žiadostí o nenávratný finančný príspevok (ďalej „výzva“) v rámci Integrovaného regionálneho operačného programu, za účelom výkonu odborného hodnotenia pre:

* **Prioritnú os č. 2: Ľahší prístup k efektívnym a kvalitnejším verejným službám**
* Špecifický cieľ a aktivity:

2.1.1 Podporiť prechod poskytovania sociálnych služieb a zabezpečenia výkonu opatrení sociálnoprávnej ochrany detí a sociálnej kurately (ďalej len „SPODaSK”) v zariadení z inštitucionálnej formy na komunitnú a podporiť rozvoj služieb starostlivosti o dieťa do troch rokov veku na komunitnej úrovni.

1. rekonštrukcia, rozširovanie, a modernizácia vhodných stavebných objektov pre vytvorenie priestorových podmienok na poskytovanie a zabezpečenie komunitnej starostlivosti v súlade s princípmi deinštitucionalizácie;
2. zriaďovanie a výstavba nových stavebných objektov zariadení sociálnych služieb a sociálnoprávnej ochrany detí a sociálnej kurately vrátane tých, ktoré poskytujú inovatívne formy komunitnej starostlivosti a opatrení na podporu zotrvania detí v prirodzenom rodinnom prostredí, resp. opatrenia na podporu náhradného rodinného prostredia;
3. investovanie do materiálno-technického vybavenia zariadení vrátane motorových vozidiel pri zriaďovaní zázemia pre terénne služby a výkonu opatrení SPODaSK v prirodzenom rodinnom, náhradnom rodinnom prostredí a otvorenom prostredí;
4. opatrenia na zvýšenie energetickej hospodárnosti budov.

**II. Kritériá pre zaradenie žiadateľov do zoznamu odborných hodnotiteľov**

Žiadatelia musia spĺňať všetky nižšie uvedené všeobecné a odborné kritériá, ktorých splnenie je nutné preukázať uvedeným spôsobom.

1. **Všeobecné kritériá**

|  |  |  |  |
| --- | --- | --- | --- |
| Kritérium | Spôsob preukázania splnenia kritéria | Splnenie kritéria | Poznámka |
| Bezúhonnosť | Žiadateľ predkladá čestné vyhlásenie (príloha č. 2 výzvy) | Žiadateľ čestným vyhlásením preukáže, žeže nebol právoplatne odsúdený za úmyselný trestný čin. | RO pre IROP môže kedykoľvek od podania žiadosti o zaradenie do zoznamu hodnotiteľov vyzvať záujemcu/odborného hodnotiteľa na predloženie aktuálneho výpisu z registra trestov. |
| Plná spôsobilosť na právne úkony | Žiadateľ predkladá čestné vyhlásenie (príloha č. 2 výzvy) | Žiadateľ čestným vyhlásením preukáže, že je spôsobilý na právne úkony |  |
| Znalosť slovenského jazyka | Žiadateľ predkladá čestné vyhlásenie (príloha č. 2 výzvy) | Žiadateľ čestným vyhlásením preukáže, že má dobrú znalosť slovenského jazyka |  |

1. **Odborné kritériá**

|  |  |  |  |
| --- | --- | --- | --- |
| Kritérium | Spôsob preukázania splnenia kritéria | Splnenie kritéria | Poznámka |
| 1. Dosiahnuté vysokoškolské vzdelanie II. stupňa
 | Žiadateľ predkladá životopis (príloha č. 3 výzvy) a kópiu dokladu o dosiahnutom vysokoškolskom vzdelaní min. II. stupňa | Žiadateľ prostredníctvom životopisu a kópie dokladu o dosiahnutom vzdelaní preukáže požadované min. dosiahnuté vzdelanie. | Prostredníctvom životopisu žiadateľ preukazuje požadované vzdelanie, odborné skúsenosti (prax), schopnosti, zručnosti/vlastnosti, znalosti. |
| Pre špecifický cieľ 2.1.1 2A Najmenej tri roky praxe v oblasti poskytovania sociálnych služieb a/alebo zabezpečovania výkonu opatrení sociálnoprávnej ochrany detí a sociálnej kurately v období 2006-2016 (vrátane), a to v:prípravnej/ projekčnej/ riadiacej činnosti a/alebo v oblasti vzdelávacích/ poradenských alebo konzultačných aktivít a/alebo v oblasti implementácie projektov z uvedených oblastí.Alternatíva:2B Skúsenosť s hodnotením /posudzovaním projektov (financovaných z fondov EÚ alebo akýchkoľvek iných dotačných mechanizmov) v oblasti poskytovania sociálnych služieb a zabezpečovania výkonu opatrení sociálnoprávnej ochrany detí a sociálnej kurately v období 2006-2016a to v minimálnom rozsahu 7 žiadateľom komplexne vyhodnotených/posúdených projektov. | Žiadateľ predkladá životopis (príloha č. 3 výzvy) | Žiadateľ prostredníctvom životopisu preukáže požadovanú min. 3 ročnú prax v oblasti poskytovania sociálnych služieb a zabezpečovania výkonu opatrení sociálnoprávnej ochrany detí a sociálnej kurately a/alebo v oblasti vzdelávacích/ poradenských alebo konzultačných aktivít a/alebo v oblasti implementácie projektov z uvedených oblastí .Žiadateľ prostredníctvom životopisu a osobitnej prílohy k životopisu s uvedením zoznamu vyhodnotených/posúdených projektov preukáže minimálny požadovaný počet vyhodnotených/posúdených projektov. | Prostredníctvom životopisu žiadateľ preukazuje požadované vzdelanie, odborné skúsenosti (prax), schopnosti, zručnosti/vlastnosti, znalosti.RO pre IROP môže kedykoľvek od podania žiadosti o zaradenie do zoznamu hodnotiteľov preveriť deklarované informácie na strane subjektu, u ktorého žiadateľ hodnotenie/posúdenie projektov realizoval. |

**V rámci odborných kritérií si žiadateľ zvolí alternatívne kritérium 2A alebo 2B osobitne pre špecifický cieľ. Žiadateľ nie je povinný preukázať splnenie oboch kritérií súčasne. Splnenie odborného kritéria 1 musí byť preukázané každým žiadateľom.**

**Žiadatelia, ktorí nesplnia všeobecné a/alebo odborné kritériá (kritérium 1 a kritérium 2A alebo 2B), automaticky nebudú zaradení do zoznamu odborných hodnotiteľov.**

1. **Ďalšie znalosti/skúsenosti**

Okrem vyššie uvedených všeobecných a odborných kritérií sú vítané i ďalšie odborné znalosti, o ktorých informuje žiadateľ prostredníctvom vyplnenia prílohy č. 4 výzvy – prehľad o ďalších znalostiach/skúsenostiach:

* znalosť programových a strategických dokumentov a riadiacej dokumentácie v danej oblasti:
* Integrovaný regionálny operačný program,
* Partnerská dohoda SR na roky 2014-2020,
* príručky a usmernenia RO pre IROP,
* Regionálna integrovaná územná stratégia Nitrianskeho kraja na roky 2014 – 2020,
* Regionálna integrovaná územná stratégia Prešovského kraja na roky 2014 – 2020,
* Regionálna integrovaná územná stratégia Košického kraja na roky 2014 – 2020,
* Regionálna integrovaná územná stratégia Žilinského kraja na roky 2014 – 2020,
* Regionálna integrovaná územná stratégia Trnavského kraja na roky 2014 – 2020,
* Regionálna integrovaná územná stratégia Trenčianskeho kraja na roky 2014 – 2020,
* Regionálna integrovaná územná stratégia Banskobystrického kraja na roky 2014 – 2020,
* Zákon č. 539/2008 Z.z. o podpore regionálneho rozvoja,
* Zákon č. 50/1976 Z.z. o územnom plánovaní a stavebnom poriadku (stavebný zákon),
* Zákon č. 543/2002 Z.z. o ochrane prírody a krajiny,
* Zákon č. 24/2006 Z.z. o posudzovaní vplyvov na životné prostredie a o zmene a doplnení niektorých zákonov,
* Zákon č. 292/2014 Z.z. o príspevku poskytovanom z európskych štrukturálnych a investičných fondov a o zmene a doplnení niektorých zákonov,
* Zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov,
* Zákon č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov.
* znalosť Národných priorít rozvoja sociálnych služieb na roky 2015 – 2020,
* znalosť Stratégie deinštitucionalizácie systému sociálnych služieb a náhradnej starostlivosti v SR,
* znalosť Národného akčného plánu prechodu z inštitucionálnej na komunitnú starostlivosť v systéme sociálnych služieb na roky 2016 – 2020,
* znalosť Koncepcie zabezpečovania výkonu súdnych rozhodnutí v zariadeniach sociálnoprávnej ochrany detí a sociálnej kurately detí na roky 2016 - 2020 - Plán transformácie a deinštitucionalizácie náhradnej starostlivosti,
* znalosť problematiky poskytovania pomoci z ŠF/EŠIF (2007-2013/2014-2020),
* znalosť finančnej analýzy projektu, analýzy nákladov a výnosov projektu,
* skúsenosti s hodnotením projektov.

Od úspešného žiadateľa sa vyžaduje vysoká miera objektivity, čestnosti, diskrétnosti, schopnosť pracovať pod časovým tlakom a schopnosť dodržiavať stanovené termíny.

**III. Náležitosti na zaradenie žiadateľa do zoznamu odborných hodnotiteľov**

Žiadatelia o zaradenie do zoznamu hodnotiteľov postupujú pri zostavovaní a predkladaní Žiadosti o zaradenie do zoznamu odborných hodnotiteľov žiadostí o NFP (ďalej „Žiadosť“) nasledovne:

1. Žiadateľ vyplní Žiadosť (príloha č. 1 výzvy), ktorej súčasťou je, okrem základnej identifikácie žiadateľa a špecifického cieľa, pre ktorý žiada o zaradenie do zoznamu, aj súhlas so spracovaním osobných údajov a prehlásenie o pravdivosti všetkých predkladaných/deklarovaných údajov;
2. Ako prílohy Žiadosti žiadateľ predkladá nasledovné prílohy:
* Čestné vyhlásenie o bezúhonnosti, spôsobilosti na právne úkony a ovládaní slovenského jazyka (príloha č. 2 výzvy), ktoré nebude staršie ako 1 mesiac pred predložením Žiadosti;
* Životopis s uvedením aktuálnych informácií o žiadateľovi (vrátane prílohy, ak relevantné) ku dňu predloženia žiadosti (príloha č. 3 výzvy);
* Kópia dokladu o dosiahnutom vysokoškolskom vzdelaní min. II stupňa;
* Prehľad o ďalších znalostiach/skúsenostiach s uvedením aktuálnych informácií ku dňu predloženia žiadosti (príloha č.4);
* Žiadateľ môže predložiť aj nepovinné prílohy podľa vlastného uváženia (kópie certifikátov a pod.).
1. Žiadateľ predkladá všetky dokumenty uvedené v bode 1. a 2. v originálnom vyhotovení (pokiaľ nie je stanovené výslovne pri konkrétnom dokumente inak) stanoveným spôsobom (výlučne prostredníctvom stanovených formulárov), podpísané žiadateľom. V prípade, ak žiadateľ nepoužije preddefinované formuláre uvedené v prílohe výzvy, modifikuje rozsah povinných náležitostí vyžadovaných týmito dokumentmi alebo neuvedie požadovaný rozsah informácií, informácie sú neúplné alebo nejasné, RO pre IROP môže podľa závažnosti:
	1. dožiadať žiadateľa elektronicky na doplnenie neúplných údajov, vysvetlenie nejasností alebo nápravu údajov/formulárov s určením lehoty na doplnenie/vysvetlenie/nápravu údajov/formulárov alebo
	2. vyradiť takéto žiadosti z ďalšieho procesu z dôvodu nesplnenia formálnych náležitostí žiadosti.
2. Žiadosť je potrebné predložiť kedykoľvek od dňa vyhlásenia výzvy do termínu uzavretia výzvy[[1]](#footnote-1) na adresu MPRV SR, jedným z nasledovných spôsobov:
* zaslaním poštou alebo iným obdobným spôsobom prepravy (kuriérska služba) na adresu:

Ministerstvo pôdohospodárstva a rozvoja vidieka SR

sekcia riadenia programov regionálneho rozvoja

odbor monitorovania a hodnotenia programov regionálneho rozvoja

Račianska 153/A

P.O.BOX 1

830 03 Bratislava 33

* osobným doručením na podateľňu na vyššie uvedenej adrese v pracovných dňoch od 7:30 do 12:00 a od 13:00 do 15:30 hod.
1. RO pre IROP stanovil pre efektívny zber a vyhodnocovanie žiadostí vyhodnocovacie termíny. K jednotlivým vyhodnocovacím termínom budú posudzované všetky žiadosti doručené do stanoveného termínu.
2. Pre splnenie podmienky doručenia je rozhodujúci dátum odovzdania žiadosti na prepravu (dátum pečiatky pošty, príp. kuriérskej služby), resp. dátum osobného doručenia žiadosti.
3. Žiadateľ na obálke uvedie: **„*Žiadosť o zaradenie do zoznamu odborných hodnotiteľov IROP“, kód výzvy „2/2017/PO2“*** *a* nápis***„Neotvárať“.***
4. Po posúdení splnenia kritérií uvedených v časti II. a formálnych náležitostí uvedených v tejto časti III. bude žiadateľ písomne informovaný o zaradení/nezaradení do zoznamu odborných hodnotiteľov žiadostí o NFP s určením konkrétneho/konkrétnych špecifického cieľa/špecifických cieľov.

**IV. Výber žiadateľov o zaradenie do databázy odborných hodnotiteľov**

1. Každá zaslaná žiadosť bude posúdená po formálnej stránke, posúdenie bude spočívať v overení splnenia kompletnosti žiadosti a jej príloh. Pri žiadostiach, ktoré budú predložené na nesprávnom formulári, budú obsahovať neúplné alebo nejasné údaje, sa uplatňuje postup uvedený v časti III. bod 3 tejto výzvy.
2. Žiadosti, ktoré splnia formálne náležitosti podľa bodu 1., budú následne hodnotené podľa stanovených všeobecných a odborných kritérií na výber odborných hodnotiteľov uvedených v časti II. tejto výzvy. Predmetné kritériá majú vylučujúci charakter a na úspešné zaradenie žiadateľa do zoznamu odborných hodnotiteľov je nevyhnutné splnenie všetkých všeobecných a odborných kritérií.
3. Žiadatelia, ktorí v procese hodnotenia splnia všetky stanovené kritériá, budú následne zaradení do zoznamu odborných hodnotiteľov pre dané špecifické ciele IROP.
4. RO pre IROP po vykonaní posúdenia žiadosti písomne informuje žiadateľov o výsledku tohto posúdenia a ich zaradení/nezaradení do databázy OH.
5. Odborní hodnotitelia budú svoju činnosť v rámci výkonu odborného hodnotenia vykonávať na základe dohody o vykonaní práce.
6. RO pre IROP si vyhradzuje právo nezaradiť do zoznamu odborných hodnotiteľov žiadateľov, pri ktorých boli v rámci predchádzajúcich hodnotení žiadostí o NFP aj v rámci iných operačných programov identifikované vážne a preukázateľné pochybenia pri hodnotení alebo opakovaná nedostupnosť hodnotiteľa pre odborné hodnotenie a to aj napriek skutočnosti, že by splnili určené kritériá.

**V. Ďalšie informácie**

1. Bližšie informácie k tejto výzve je možné získať elektronicky na adrese: hodnotitelia@land.gov.sk, resp. na telefónnom čísle: 02/58317259.
2. Vytvorený zoznam odborných hodnotiteľov bude slúžiť pre účely výberu hodnotiteľov, ktorí následne budú realizovať hodnotenie žiadostí o NFP v rámci jednotlivých vyhlasovaných a následne administrovaných výziev na predkladanie žiadostí o NFP pre dané špecifické ciele. Odborní hodnotitelia budú vyberaní zo zoznamu platného v čase začatia výkonu odborného hodnotenia konkrétnej výzvy. RO pre IROP si vyhradzuje právo kedykoľvek vytvorený zoznam aktualizovať, dopĺňať alebo ho zrušiť. Žiadosti o nenávratný finančný príspevok predložené v rámci výzvy na predkladanie žiadostí o NFP sú hodnotiteľom zaradeným do zoznamu odborných hodnotiteľov prideľované na základe náhodného výberu. Odborný hodnotiteľ vykonáva odborné hodnotenie na základe hodnotiacich kritérií schválených Monitorovacím výborom pre IROP platných v čase výkonu odborného hodnotenia.
3. O pridelení žiadosti o NFP za účelom odborného hodnotenia a o začiatku termínu odborného hodnotenia je hodnotiteľ informovaný prostredníctvom e-mailu a/alebo telefonicky.
4. Odborné hodnotenie sa môže vykonávať v sídle RO a/alebo jeho sprostredkovateľských orgánov, v závislosti od určeného miesta výkonu odborného hodnotenia.
5. Odborné hodnotenie môže vykonávať len ten odborný hodnotiteľ, ktorý preukázateľne absolvoval školenie odborných hodnotiteľov. Proces odborného hodnotenia žiadostí o NFP upravuje Príručka pre odborných hodnotiteľov.
6. Najneskôr v deň začatia výkonu odborného hodnotenia odborný hodnotiteľ predloží výpis z registra trestov nie starší ako 3 mesiace ku dňu predloženia preukazujúci bezúhonnosť deklarovanú v čestnom vyhlásení, ktoré predložil ako prílohu žiadosti.
7. Odborný hodnotiteľ musí spĺňať podmienky vylúčenia konfliktu záujmov v zmysle zákona
č. 292/2014 Z.z. o príspevku poskytovanom z európskych štrukturálnych a investičných fondov a o zmene a doplnení niektorých zákonov. Na tento účel bude pred zahájením odborného hodnotenia odborný hodnotiteľ vyzvaný na podpis čestného vyhlásenia.

1. Odborný hodnotiteľ môže byť vylúčený/vyňatý zo zoznamu odborných hodnotiteľov a to najmä v prípade prijatia žiadosti o vyradenie zo strany odborného hodnotiteľa, z dôvodu opakovanej nedostupnosti hodnotiteľa pre odborné hodnotenie, opakovaných vážnych pochybení v odbornom hodnotení, zistenia konfliktu záujmov a pod. Rozhodnutie o vylúčení/vyňatí zo zoznamu odborných hodnotiteľov bude doručené danému hodnotiteľovi písomne.

**VI. Odkazy na relevantné východiskové dokumenty**

* Partnerská dohoda SR na roky 2014 – 2020:

<http://www.partnerskadohoda.gov.sk/zakladne-dokumenty/>

* Integrovaný regionálny operačný program 2014 – 2020:

<http://www.mpsr.sk/index.php?navID=1127&navID2=1127&sID=67&id=9006>

* Nariadenie Európskeho parlamentu a Rady (EÚ) č. 1303/2013 (všeobecné nariadenie): <http://www.partnerskadohoda.gov.sk/nariadenie-13032013-cpr/>
* Zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov:

<http://www.partnerskadohoda.gov.sk/zakon-o-prispevku-poskytovanom-z-europskych-strukturalnych-a-investicnych-fondov/>

* Systém riadenia Európskych štrukturálnych a investičných fondov na programové obdobie 2014 – 2020: <http://www.partnerskadohoda.gov.sk/zakladne-dokumenty/>
* Kritériá pre výber projektov a metodika ich uplatňovania:

<http://www.mpsr.sk/index.php?navID=1193&navID2=1193&sID=67&id=10714>

**VII. Prílohy výzvy**

1. Žiadosť o zaradenie do zoznamu odborných hodnotiteľov žiadostí o nenávratný finančný príspevok
2. Čestné vyhlásenie
3. Životopis (vrátane prílohy)
4. Prehľad o ďalších znalostiach/skúsenostiach

1. Pri otvorených výzvach RO pre IROP min. 7 kalendárnych dní pred plánovaným ukončením výzvy oznámi na svojom webovom sídle (www.mpsr.sk) termín ukončenia výzvy. [↑](#footnote-ref-1)